L'OAC oferirà atenció presencial amb cita prèvia a partir del dilluns 25 de maig | Ajuntament de Sant Pol de Mar
Conforme avancem en la desescalada del confinament motivat pel Covid-19, l'Ajuntament de Sant Pol de Mar anuncia que atendrà presencialment a la ciutadania que hagi sol·licitat cita prèvia, a partir del dilluns 25 de maig, mitjançant aquest formulari específic.
Des del consistori es recorda que la nostra societat encara no ha superat la pandèmia i que cal ser molt curosos amb el compliment de les mesures de prevenció, de manera que per garantir la seguretat de la ciutadania i del personal municipal, l'Oficina d'Atenció al Ciutadà només atendrà aquelles persones que hagin sol·licitat cita prèvia per via del formulari habilitat. Una mesura que vol evitar la concentració de persones a les dependències municipals i poder oferir una atenció més personalitzada.
En aquest sentit, des de l'Ajuntament de Sant Pol de Mar insistim en realitzar totes les vostres consultes de manera telefònica (93 760 04 51), així com a fer els tràmits de manera telemàtica sempre que sigui possible.
L'horari d'atenció als ciutadans, tant presencial com telemàtic, és de 9 a 14h, de dilluns a divendres.
FORMULARI CITA PRÈVIA OAC